Mike Pompeo , utanríkisráðherra Bandaríkjanna , segir Donald Trump , forseta , hafa viljað horfa í augun á fulltrúum Talibana áður en hann samþykkti friðarsamkomulag við þá . Þess vegna hafi þeim verið boðið til Bandaríkjanna en Trump tilkynnti í gær að hann hefði hætt við leynilegan fund með Talibönum í Camp David sem átti að fara fram í dag . Forsetinn sagðist einnig hafa bundið enda á friðarviðræðurnar . Ákvörðun Trump að bjóða fulltrúum Talibana á fund sinn til Bandaríkjanna , og það nokkrum dögum fyrir það að 18 ár verða frá árásunum á Tvíburaturnana í New York , þann 11. september 2001 , hefur verið harðlega gagnrýnd af þingmönnum bæði Demókrataflokksins og Repúblikanaflokksins . Gagnrýnin hefur að miklu leyti snúist um tímasetninguna og að Trump ætlaði yfir höfuð að funda með aðilum sem komu að árásunum á Tvíburaturnana og hefðu fellt rúmlega 2.400 bandaríska hermenn í lengsta stríði Bandaríkjanna . Sjá einnig : Hætti við leynilega heimsókn Talibana til BandaríkjannaPompeo mætti í fimm spjallþætti á fréttastöðvum Bandaríkjanna í dag og verði bæði þá ákvörðun Trump að bjóða Talibönum til Bandaríkjanna og það að hætta við fundinn og stöðva friðarviðræður . „ Ef þú ert að semja um frið , þarftu oft að eiga við frekar vonda aðila , “ sagði Pompeo í einum þættinum . „ Ég þekki sögu Camp David og Trump velti því fyrir sér . Þó nokkrir vondir aðilar hafa farið þangað í gegnum söguna . “ Zalmay Khalilzad , samningamaður Bandaríkjanna , lýsti því yfir á mánudaginn að búið væri að leggja grunninn að samkomulagi við Talibana . Triump þyrfti bara að samþykkja það . Bandaríkin gerðu innrás í Afganistan eftir árásirnar á Tvíburaturnana í New York í þann 11. september 2001 . Talibanar , sem þá stjórnuðu Afganistan , studdu við bakið á al-Qaeda með fjármagni , þjálfun og vopnum . Ekki „ sannfærandi “ samkomulagPompeo sagði eitt atriði samningsins við Talibana sneri að því að þeir þyrftu að slíta tengsl sín við al-Qaeda . Talibanar hefðu hins vegar ekki staðið við skuldbindingar sínar og hefðu þar að auki haldið mannskæðum árásum áfram . Því hafi Trump ákveðið að hitta þá ekki og slíta viðræðunum . Talsmaður Ashraf Ghani , forseta Afganistan , sagði AP fréttaveitunni að Ghani hefði ætlað að ræða við Trump um samkomulagið við Talibana en forsetinn hætti nýverið við að ferðast til Bandaríkjanna . Talsmaðurinn sagði einnig að sá samningur sem forsetinn hefði séð hefði ekki verið sannfærandi . Ríkisstjórn Ghani fékk ekki að koma að viðræðunum að beiðni Talibana . Í yfirlýsingu frá Talibönum segir að Bandaríkjamenn muni þjást vegna ákvörðunar Trump en þeir búast þó við því að Bandaríkin muni setjast aftur við samningaborðið . Þangað til muni stríð þeirra halda áfram .